རང་བཙན་གྱི་ཚོགས་སྡེའི་ལས་སྣེ་ལས་ཟུར་ཁག་ཅིག་གིས་དེ་སྔོན་རང་བཙན་གྱི་གཏམ་བཤད་དང་།བསམ་ཚུལ་སུ་ལས་ངར་བ་བཤད་དེ།གང་ཞིག་ཐོབ་པ་དང་གང་ཞིག་བཤད་པ་རྣམས་དེང་སྐབས་གཏིང་བརྗེད་སོང་བ་ལྟར།དེང་སྐབས་རང་བཙན་མི་གླེང་བ་མ་ཟད།རང་བཙན་དོན་དུ་གཉེར་མཁན་གྱི་གང་ཟག་དང་།བསམ་སྤྱོད་རྣམས་ནོར་འཁྲུལ་ཡིན་པ་དང་།རང་ཉིད་དེ་རིགས་ལ་འབྲེལ་བ་མེད་ཚུལ་གྱིས་དད་པ་གླེང་ནས་རང་ཉིད་གཙང་མ་བཟོ་ཐབས་ཀྱི་འཁྲབ་སྟོན་དེས་ཁོང་ཚོའི་མི་གཤིས་དང་།འདས་དོན་བསམ་དུས་ཨ་ཁ་དེ་འདྲའི་ངོ་གདོང་མཐུག་ཅིང་།འཁྲབ་སྟོན་མཁས་པ་ལ་ཨང་སྙམ་པའི་སྐྱོ་ཤས་དང་མཉམ་དུ་མི་གཞིའི་རིན་ཐང་དང་།ལ་རྒྱ་ཞེས་པར་དེ་བས་བསམ་གཞིགས་ཀྱིས་དྲན་སློང་བྱེད།